Tepişte Kerem Îmrak Zîndanê Xarpêtî de seba ke cigêrayîşo rut red kerd hetê gardîyanan ra ame derbkerdene.
Tepişte Kerem Imrako ke Zîndanê Kirikkale de yeno tepiştene seba mehkema ame berdene bi Mûş. Imrak gama ke peyser agêrayêne şewêk Zîndanê Xarpêtî de mend. Ame zanayene ke seba ke Îmrakî dewkewtişê Zîndnanê Xarpêtî de cigêrayîşo rut qebûl nêkerd hetê gardîyanan ra ame derbkerdene. Dayîka Îmrakî Kezîban Îmraka ke pêvînayîşo akerde de lajê xo dîyo ard ziwan ke rêçê derban rîyê lajê aye de estî û a do derheqê berpirsîyan de pêhesnayîşê sucî bikero.
